Sømandshvileposten

29. januar 2025

**Først og fremmest vil bestyrelsen gerne ønske alle et rigtigt godt nytår!**

Der er nu gået næsten en måned af det sure vintervejr og bestyrelsen har haft sit første bestyrelsesmøde efter generalforsamlingen. Herfra har vi følgende:

**Oprensning af regnvandsbrønde**

Alle regnvejrsbrønde er netop blevet oprenset og det vil fremover blive gjort årligt.

**Brænde til afhentning**

Et udgået stærkt hældende birketræ udfor stien ved SV 35 vil blive fældet og stammen og store grene vil blive opskåret i ca. 30 cm. stykker til afhentning, hvis man ønsker det til brænde.

**Overfyldte containere:**

**Det er fortsat et stort problem med overfyldte containere – især pap**.

**Containerne bliver simpelthen ikke tømt, hvis der ikke er mindst 15 cm. frit op til kanten, og det kan ikke være bestyrelsens opgave at køre på genbrugsstationen med det overskydende affald.**

**Hvis der ikke er plads i containeren, er der flere muligheder:**

* **Man kan tage sit affald med hjem og vente til containeren er tømt (hver 14. dag)**
* **Man kan køre på genbrugsstationen med affaldet – lige nu er der jo også juletræer, der alligevel skal skaffes af vejen – ligesom der er affald, der IKKE må komme i containerne - f.eks. er det strengt forbudt at skaffe sig af med flamingo.**
* **Det er super vigtigt, at ALLE papkasser klappes helt sammen for at skabe så meget plads som muligt.**

**Ide til tætning af gamle radiatorrør:**

En beboer gør opmærksom på, at man kan tætne gamle radiatorrør ved at sprøjte en særlig væske igennem, som så lukker små bitte huller i rørene indefra. Det kan forebygge vandskader. Henvendelse til John Lucas SP19 john@luc.as

Mvh. Bestyrelsen